14.12.2011 Jurnalul Oficial al Uniunii Europene L 330/23 DECIZII DECIZIA CONSILIULUI din 1 decembrie 2011 privind dispozițiile practice și procedurale în vederea numirii de către Consiliu a patru membri în cadrul juriului european pentru acțiunea Uniunii Europene privind Marca patrimoniului european (2011/831/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Decizia nr. 1194/2011/UE a Parlamentului European şi a Consiliului din 16 noiembrie 2011 de instituire a unei acțiuni a Uniunii Europene privind Marca patrimoniului european (!), în special articolul 8, întrucât: (1) Articolul 8 din Decizia nr. 1194/2011/UE prevede stabilirea unui juriu european de experți independenţi (denumit în continuare „juriul european”), care include treisprezece membri numiți de instituţiile şi organismele europene, dintre care patru sunt numiți de către Consiliu pentru un mandat de trei ani. (2) Fiecare instituție și organism ar trebui să urmărească asigurarea într-o măsură cât mai mare a complemen- tarității competențelor membrilor juriului european pe care îi numeşte. (3)  La momentul prezentării candidaților pentru a deveni membri ai juriului european, statele membre care sunt deja reprezentate de unul sau mai mulți experţi în juriul respectiv, care au fost numiți de o altă instituție sau un alt organism decât Consiliul, sunt încurajate să țină seama de promovarea echilibrului geografic şi între sexe în cadrul juriului european atunci când iau o decizie cu privire la participarea lor la acest proces. (4)  Este oportun ca Consiliul să decidă cu privire la dispozițiile practice şi procedurale pentru numirea celor patru membri ai săi în cadrul juriului european. (5)  Aceste dispoziții ar trebui să fie echitabile, ușor de pus în aplicare, nediscriminatorii și transparente și ar trebui să urmărească să asigure îndeplinirea corespunzătoare a obligațiilor lor de către membrii numiți în cadrul juriului european. (6) Aceste dispoziții ar trebui adaptate, dacă este necesar, din perspectiva rezultatelor evaluărilor acţiunii privind Marca patrimoniului european, prevăzute la articolul 18 din Decizia nr. 1194/2011/UE, () JO L 303, 22.11.2011, p. 1. ADOPTĂ PREZENTA DECIZIE: Articolul 1 Consiliul decide cu privire la numirea a patru membri în cadrul juriului european în conformitate cu dispozițiile practice și procedurale stabilite la articolul 2. Articolul 2 (1) Statele membre sunt invitate să prezinte candidați care să devină membri ai juriului european. Participarea statelor membre în acest proces este voluntară. Fiecare stat membru are dreptul de a prezenta un singur candidat. Pentru a se asigura de o reprezentare geografică echilibrată, se exclud de la participare statele membre care au experți numiți de către Consiliu pentru mandatul precedent. (2) Candidaturile se prezintă în scris şi demonstrează clar faptul că respectivul candidat este un expert independent cu experiență și cunoştințe solide în domeniile relevante pentru obiectivele acțiunii și că își asumă angajamentul de a lucra în cadrul juriului european, în conformitate cu cerințele stabilite în partea 1 a anexei. Candidaturile prezentate conţin, de asemenca, o declarație semnată corespunzător, astfel cum figurează în partea 2 a anexei. (3) Candidaturile prezentate vor preciza, pentru fiecare candidat, principalul domeniu de cunoştințe dintre următoarele: — istorie şi culturi europene; — educație și tineret; — gestiune culturală, inclusiv dimensiunea patrimoniului; — comunicare şi turism. (4)  Se organizează o tragere la sorți dintre candidaturile prezentate recunoscute de grupul de pregătire relevant al Consi- liului, în vederea selecționării unui candidat în cadrul fiecăreia dintre cele patru categorii menționate la alineatul (3). Primul nume tras la sorţi pentru fiecare categorie se consideră ca fiind selecționat. Această selecție este ulterior aprobată de către Consiliu.